Νίκος Μαγγίτσης

Ο Νίκος Μαγγίτσης (γενν. Βόλος, 1968) είναι Έλληνας ορειβάτης και αλπινιστής, ο οποίος έχει διακριθεί σε ορειβατικές αποστολές στο εξωτερικό και έχει κατακτήσει σημαντικές κορυφές του κόσμου.https://www.ellines.com/erga-ellinon/38273-o-ellinas-ton-7-korufon/

 Βιογραφικά στοιχεία 
Ο Νίκος Μαγγίτσης γεννήθηκε στο Βόλο, το 1968.https://www.ethnos.gr/ellada/16642_nikos-maggitsis-o-monos-ellinas-poy-ehei-kataktisei-tis-7-koryfes-toy-kosmoy

 Έργο και διακρίσεις 
Κατέχει πτυχίο Φυσικής Αγωγής και Αθλητισμού από το ΤΕΦΑΑ Κομοτηνής, στο Δημοκρίτειο Πανεπιστήμιο Θράκης και έχει εκπονήσει μεταπτυχιακή διατριβή με θέμα: «Χρόνος αντίδρασης στο μεγάλο υψόμετρο». Έχει παρακολουθήσει πολλά σεμινάρια στο χώρο του αθλητισμού, του αθλητικού τουρισμού και των υπαίθριων δραστηριοτήτων.
Ο Μαγγίτσης και η Χριστίνα Φλαμπούρη είναι οι μόνοι Έλληνες αλπινιστές που έχουν ολοκληρώσει το εγχείρημα των «7 summits», τις επτά υψηλότερες κορυφές του πλανήτη, σε καθεμία από τις επτά ηπείρους, δηλ. έχουν ανέβει στις εξής δυσκολότερες κορυφές: Έβερεστ, Ακονκάγκουα, Μακ Κίνλεϊ, Κιλιμάντζαρο, Ελ Μπρους, Βίνσον, και Κάρστενσζ.https://www.andro.gr/drasi/%CE%BF-%CE%BD%CE%AF%CE%BA%CE%BF%CF%82-%CE%BC%CE%B1%CE%B3%CE%B3%CE%AF%CF%84%CF%83%CE%B7%CF%82-%CF%84%CF%89%CE%BD-7-%CE%BA%CE%BF%CF%81%CF%85%CF%86%CF%8E%CE%BD/ Έχει κατακτήσει την κορυφή του Έβερεστ, του «βουνού των βουνών», την υψηλότερη κορυφή της Γης, στις 17 Μαΐου 2004, στις 5:45 τα ξημερώματα. https://webradio.ert.gr/tag/nikos-mangitsis/ https://m.naftemporiki.gr/story/1478107

Διετέλεσε Πρεσβευτής του Ολυμπιακού Εθελοντισμού για την «ΑΘΗΝΑ 2004», επί 4 χρόνια. Έχει οργανώσει και υλοποιήσει 44 αποστολές αθλητικής επιβίωσης σε όλο τον πλανήτη. https://www.enikos.gr/society/759802/nikolaos-mangitsis-o-protos-ellinas-pou-eftase-ston-notio-polo-mi 

Είναι ο πρώτος και μοναδικός Έλληνας (μέχρι σήμερα), που έχει φτάσει πεζοπορικά στο Βόρειο Πόλο (το 2000) και τον Νότιο Πόλο (το 2003). Στις δράσεις του επίσης περιλαμβάνεται, μεταξύ άλλων, η πεζοπορική διάσχιση στην Τυνησιακή Σαχάρα (το 2001), η διάσχιση της Salar De Uyuni στη Βολιβία (το 2005), καθώς και ο πρώτος χειμερινός διάπλους του Αιγαίου Πελάγους με ατομικό καγιάκ, από τη Λήμνο στον Βόλο, το 2002.https://mikropragmata.lifo.gr/zoi/poios-einai-o-nikos-mangitsis-o-protos-ellinas-pou-patise-ston-notio-polo/

 Προσωπικά στοιχεία 
Κατοικεί μόνιμα στην Αγριά της Μαγνησίας και προπονείται στο Πήλιο.

 Παραπομπές 


Κατηγορία:Έλληνες ορειβάτες